অস্ত্রোপচারের তারিখ পেয়েছেন কিনা জানতে চাইলে রিফাত চৌধুরী বলেন, ‘না, এখনো পাইনি। আসলে পাওয়ারফুল কেউ যদি আমার বিষয়টি দেখতেন তবে অপারেশনটা তাড়াতাড়ি করা যেত। পাশের অন্যান্য রোগীদের সঙ্গে আলাপ করে জানলাম, দীর্ঘ দিন ধরে তারা ভর্তি হয়ে আছেন কিন্তু আজকাল করে অপারেশনের তারিখ পাচ্ছেন না। আমার হাতে অসম্ভব ব্যথা। অপারেশন না হওয়া পর্যন্ত এ ব্যথা কমবে বলে মনে হচ্ছে না। কিন্তু কোনো লোকই তো খুঁজে পাচ্ছি না। ডা. এজাজ ভাইকে ফোন করেছিলাম। কিন্তু তিনিও তো কিছু করলেন না। এজাজ ভাই যদি বলে দিতেন, খুব ভালো হতো।’